Nokia Lumia 630 Toshkentda 700 ming so‘mdan sotila boshladi

O‘zbekistonda Windows Phone 8.1 operatsion tizimida va bir yo‘la ikki SIM-kartada ishlovchi birinchi Nokia smartfoni sotila boshladi. Aprel boshida taqdim etilgan Nokia Lumia 630’ni endi mamlakatimizda ham uchratish mumkin bo‘ldi. Bu haqda Mobinfo.uz xabar berdi.

Lumia 630 to‘rt yadroli Qualcomm Snapdragon 400 protsessori, 4,5 dyuymli ClearBlack ekrani, 5 megapikselli kamera, 512 Mb tezkor, 8 Gb (+microSD) ichki xotiraga ega.
Telefon akkumulyatori 1830 mA/s sig‘imiga ega bo‘lib, 3G tarmog‘ida 13,1 soat suhbatni “ko‘tara” oladi.
Toshkentdagi “Fleshka” savdo majmuasida Nokia Lumia 630’ni 700 ming so‘mga xarid qilish mumkin.